open-index/open-wikipedia-markdown huggingface dataset:
Pranašo mečetė

**Pranašo mečetė** () – pagrindinė Medinos mečetė. Viena švenčiausių vietų tarp musulmonų, piligrimystės centras, joje palaidotas pranašas Mahometas.

622 m. į Jasribą (tuomet taip vadinta Medina) persikėlus Mahometui su pasekėjais iš Mekos, jam buvo suteiktas sklypas namui ir maldos vietai įsirengti. Pirmoji mečetė buvo apie 30x35 m matmenų aptvertas kiemas prie kurio iš rytų pusės buvo Mahometo namas ir po to statyti būstai Mahometo žmonoms. 629 m. kiemas buvo praplėstas į kitas puses ir įgavo kvadrato formą. Mahometas naudojo trijų pakopų minbarą Korano mokymui, tačiau mečetėje dar nebuvo michrabo. Iš pradžių Mahometas meldėsi atsisukęs į Jeruzalę. Po apreiškimo jis pakeitė meldimosi kryptį į Mekoje esančią Kaabą. Toje pusėje kieme buvo pastatyta pavėsinė (kiblos pirmtakė). 632 m. miręs Mahometas buvo palaidotas vienos iš žmonų, Aišos būste. Po to ten pat buvo palaidoti du pirmieji kalifai Abu Bakras (634 m.) ir Umaras (644 m.). Valdant Umarui pavėsinės palmių kamienai buvo pakeisti akmeninėmis kolonomis ir pastatytas naujas medinis stogas.

Pirmas stambus mečetės praplėtimas įgyvendintas valdant Validui I (705−715 m.). Mečetė tapo daugiau nei dvigubai didesnė, į jos struktūrą įtraukti kapai, pastatytas michrabas ir keturi minaretai. Vidus dekoruotas mozaikomis ir marmuru. Reikšmingus praplėtimus vėliau 781 m. įgyvendino kalifas Mahdis ir 862 m. − kalifas Mutevakilis. 1256 m. mečetėje kilęs didelis gaisras sunaikino lubas, Usmano Koraną ir Mahometo minbarą. Ją atstatė Egipto sultonas Beibarsas. 1279 m. sultono Kalaūno al Mansūro nurodymu pastatytas medinis kupolas virš Mahometo kapo. 1467 m. sultonas Kaitbėjus perstatė kupolą į akmeninį ir perstatė maksurą. XVI a. Mediną užkariavo osmanai. Suleimanas Didysis pastatė mihrabą ir amžiaus pabaigoje mečetė praplėsta į vakarų pusę, prie jos pristatytas penktasis minaretas. Dabartinio pavidalo žalias kupolas pastatytas 1818 m. Mahmudo II nurodymu.

1951 m. Saudidai pradėjo atnaujinimų programą, po kurios mečetės plotas buvo praplėstas iki beveik 23 000 m². 1973 m. vakarų pusėje įrengta didžiulė aikštė piligrimams. Nuo pat įkūrimo pradžios Pranašo mečetė buvo statybų pavyzdžių kitoms musulmonų mečetėms. Ji yra antra švenčiausia musulmonų vieta po Kaabos šventyklos Mekoje ir vienas didžiausių musulmonų piligrimystės centrų.

## Šaltiniai
* Andrew Petersen. *Dictionary of Islamic Architecture*, 1996, p. 182–184
* Enciklopedija Britanica
Didriestainis (rusiškas)

**Barōnkos** (lietuvių šnekamoji kalba) arba **barānkos** (slavų šnekamoji kalba) arba dažnai vadinamos **bublikais** (burbuliukai) – patiekalas, paduodamas tiek parduotuvėse, tiek turguose bei mugėse. Barōnkos yra rytų slavų užkandis, populiarus Rusijoje, Ukrainoje ir Gudijoje. Reikėtų nemaišyti jų su lietuviškais riestainiais. Bublikai, tai mielių, raugintų kviečių tešlos žiedas, kuris prieš kepimą trumpą laiką buvo virtas vandenyje.

## Barōnkų rūšys

Tokių žiedinių ritinių klasė yra įprasta Rytų Europos virtuvėms. 

Ukrainos bublikas yra panašus į žydų bagelį, bet šiek tiek didesnis ir turi platesnę skylę. Paprastai „bublikų“ tankesnė ir gražesnė tekstūra nei bagelių. 

Rusų baranka (rusų kalba: баранка; pl. Baranki) yra šiek tiek mažesnė už burbuliuką, bet taip pat ir plonesnė bei sausesnė. 

„Suška“ (rusų kalba: сушка; pl. Sushki) yra dar mažesnės ir sausesnės, paprastai apie 5 cm dydžio ir yra kietos.

Rusų ir ukrainiečių kalbomis „bublik“ dažnai naudojamas kaip bendras tokio tipo žiedo formos produktas. Rusų kalba baranka taip pat vartojama kaip panašus bendrinis terminas, o „barankos tipo produktai“ (rusų kalba: бараночные изделия, tr. Baranochnye izdeliya) yra oficialus produkto klasės pavadinimas. Susijęs terminas obarinok (обарінок) arba obvarinok (обварінок) kartais naudojamas kaip „bublik“ arba „barankos“ sinonimas ukrainiečių kalba. 

Bublikas arba baranka yra vadinamas abaranak (абаранак) baltarusių kalba.

Lenkų obwarzanek yra daroma su ta pačia technologija kaip bublikas arba baranka, bet labiausiai paplitusi forma, obwarzanek krakowski, turi pintą žiedo formą.

Lietuvių kalba pavadinimas būtų barōnka arba barānka. Riestainiais vadinami kiti gaminiai, nieko bendro neturintys su slaviškais bublikais, barankomis ir „suškomis“.

## Galerija


File:Bublik in Kiev with Sesame.JPG|Ukrainos bublikas su sezamais
File:Barankas.jpg|Rusiška baranka
File:Сушки с маком.JPG|„Suški“ su aguonų sėklomis


## Šaltiniai

* Bublyky 
* Bublikai
Xu Xin

**Su Sinas** (g. 1990 m. sausio 8 d.)  – Kinijos stalo tenisininkas, daugkartinis olimpinis ir pasaulio čempionas. 2013 m. sausį buvo pirmoji raketė pasaulyje.

## Medaliai
;Vienetai

;Dvejetai

;Komandos

## Nuorodos
* ITTF svetainėje
Dominique Boschero

**Dominique Boschero** (g. 1934 m. balandžio 27 d. Paryžius) – prancūzų aktorė, didžiąją gyvenimo dalį praleidusi Italijoje.

## Filmografija

* La Mariée est trop belle (1956)
* Mitsou ou Comment l'esprit vient aux filles... (1956)
* Club de femmes (1956)
* Printemps à Paris (1957)
* Le Rouge est mis (1957)
* Sénéchal le magnifique (1957)
* L'amour est en jeu (1957)
* A Tale of Two Cities (1958)
* Des femmes disparaissent (1959)
* Le Baron de l'écluse (1960)
* Un dollaro di fifa (1960)
* Le ambiziose (1960)
* Pantalaskas (1960)
* Le Cercle vicieux (1960)
* I soliti rapinatori a Milano (1961)
* I magnifici tre (1961)
* Ulisse contro Ercole (1962)
* Una domenica d'estate (1962)
* Canzoni a tempo di twist (1962)
* Heißer Hafen Hongkong (1962)
* La freccia d'oro (1962)
* Mare matto (1963)
* Cherchez l'idole (1963)
* La rimpatriata (1963)
* Gli imbroglioni (1963)
* ...e la donna creò l'uomo (1964)
* I maniaci (1964)
* I marziani hanno dodici mani (1964)
* Das Geheimnis der chinesischen Nelke (1964)
* Frühstück mit dem Tod (1964)
* Paris - When It Sizzles (1964)
* Vivir al sol (1965)
* Spiaggia libera (1965)
* Libido (1965)
* Io uccido, tu uccidi (1965)
* Con rispetto parlando (1965)
* Le spie uccidono a Beirut (1965)
* Le Lit à deux places (1965)
* OSS 77 - Operazione fior di loto (1965)
* La donnaccia (1965)
* Mano di velluto (1966)
* Delitto d'amore (1966)
* Furia a Marrakech (1966)
* Borman (1966)
* Duello nel mondo (1966)
* Franco, Ciccio e le vedove allegre (1967)
* Come rubare la corona d'Inghilterra (1967)
* Le Feu de Dieu (1967)
* La mortale trappola di Belfagor (1967)
* Das Rasthaus der grausamen Puppen (1967)
* Un treno per Durango (1968)
* Anche nel West c'era una volta Dio (1968)
* Schreie in der Nacht (1969)
* Il vichingo venuto dal sud (1971)
* L'iguana dalla lingua di fuoco (1971)
* Visos tamsos spalvos (1972)
* Il sindacalista (1972)
* Los buitres cavarán tu fosa (1972)
* Kas matė jos mirtį? (1972)
* La signora è stata violentata! (1973)
* Peccato veniale (1973)
* Il prato macchiato di rosso (1973)
* Faccia di spia (1975)
* Tous les chemins mènent à l'homme (1976)
* Passioni (1989)

## Nuorodos

* IMDb profilis
Fan Zhendong

**Fan Džedongas** (g. 1997 m. sausio 22 d.)  – Kinijos stalo tenisininkas, daugkartinis pasaulio čempionas. 2019 m. balandį buvo pirmoji raketė pasaulyje. 2014 m. jaunimo vasaros olimpinių žaidynių čempionas.

## Medaliai
;Vienetai

;Dvejetai

;Komandos

## Nuorodos
* ITTF svetainėje
Ottavia Piccolo

**Otavija Pikolo** (, g. 1949 m. spalio 9 d.) – italų teatro ir kino aktorė.

## Apdovanojimai
* Kanų kino festivalis – geriausia aktorė (1970)
* David di Donatello – specialus apdovanojimas (1970)
* David di Donatello (nominacija) – geriausia antrojo plano aktorė (1995)
* Ciak d'oro – geriausia antrojo plano aktorė (1987)
* Globo d'oro – geriausia nauja aktorė (1970)
* Nastro d'argento – geriausia aktorė (1971), geriausia antrojo plano aktorė (1987)

## Filmografija

* Leopardas (1963)
* Madamigella di Maupin (1965)
* Faustina (1968)
* Serafino (1968)
* 13 kėdžių (1969)
* Metello (1970)
* Bubù (1971)
* Un'anguilla da 300 milioni (1971)
* Un aller simple (1971)
* La Veuve Couderc (1971)
* Trastevere (1971)
* La cosa buffa (1972)
* Uccidere in silenzio (1972)
* L'histoire très bonne et très joyeuse de Colinot Trousse-Chemise (1973)
* Antonie et Sebastien (1974)
* Zorro (1975)
* Mado (1976)
* La famiglia (1987)
* Da grande (1987)
* Sposi (1988)
* Nel giardino delle rose (1990)
* Condominio (1991)
* Barocco (1991)
* Angeli a Sud (1992)
* Il lungo silenzio (1993)
* Bidoni (1995)
* Marciando nel buio (1996)
* Tu la conosci Claudia? (2004)
* 7 minutės (2016)

## Nuorodos

* IMDb profilis
Simona Cavallari

**Simona Kavalari** (, g. 1971 m. balandžio 5 d. Romoje) – italų kino, televizijos ir teatro aktorė.

## Filmografija
### Kinas

* Ryšys per piceriją (1985)
* La sposa era bellissima (1986)
* Il mistero del panino assassino (1987)
* Amoralus dėdė (1989)
* Die Kaltenbach-Papiere (1990)
* 18 anni tra una settimana (1991)
* Copenaghen fox-trot (1993)
* Il sogno della farfalla (1994)
* Catene (1994)
* Il figlio di Bakunin (1997)
* Prima del tramonto (1999)
* Amor nello specchio (1999)
* Roma Criminale (2013)

### Televizija

* Colomba (1982)
* Mino - Il piccolo alpino (1986)
* Diventerò padre (1987)
* Una vittoria (1988)
* I cavalieri del cross (1988)
* Aštuonkojis (1989)
* Quattro piccole donne (1989)
* Un cane sciolto (1990)
* Requiem per voce e pianoforte (1991)
* Carlo Magno (1993, miniserialas)
* Per amore o per amicizia (1993)
* Il prezzo della vita (1995)
* Donna (1996, serialas)
* Angelo nero (1998, miniserialas)
* Amiche davvero!! (1998)
* Una donna per amico (1998, serialas)
* Sospetti (2000)
* Sarò il tuo giudice (2001)
* Tutto in quella notte (2002)
* La caccia (2005, miniserialas)
* I figli strappati (2005)
* Il gioco delle tre carte (2006)
* La buona battaglia - Don Pietro Pappagallo (2006)
* Korleonė (2007, serialas)
* Codice Aurora (2008)
* Squadra antimafia (2009-2012, 2014, serialas)
* Le mani dentro la città (2014, serialas)

## Apdovanojimai
* Flaiano apdovanojimas – geriausia televizijos aktorė (2009)

## Nuorodos

* IMDb profilis
Reg Strikes Back

**„Reg Strikes Back“** – dvidešimt pirmas studijinis britų atlikėjo Elton John albumas, išleistas 1988 m. Tai buvo jo tariamo sugrįžimo albumas, kaip atsakas į neigiamai apie jį atsiliepiančią spaudą. Žodis „Reg“ kilęs iš Eltono tikrojo vardo – Reginald Kenneth Dwight. 

## Įrašymai ir sėkmė
Tai paskutinis albumas, prie kurio įrašymo prisideda ilgametis Eltono grupės bosistas Dee Murray (nors čia negroja bosine gitara), kuris vėliau 1992 m. miršta. Taip pat prie įrašymo prisideda ir būgnininkas Nigel Olsson, kuris negroja būgnais, bet prisideda kaip pritariamasis vokalistas. Daina „I Don't Wanna Go On with You Like That“ pasiekė 2-ą vietą, o „A Word in Spanish“ 19-tą vietą JAV Billboard Hot 100 sąraše. Albumą prodiusuoti buvo pasamdytas Chris Thomas. Priešingai nei pastarieji, tai pirmasis albumas, kuris buvo įrašytas po Eltono ryklės operacijos. Ant albumo viršelio pavaizduoti rūbai, kuriuos Eltonas sukaupė per daug metų ir panoro paruošti aukcionui. 

## Dainų sąrašas
Visas dainas parašė Elton John ir Bernie Taupin, išskyrus kur pažymėta.

### Pirmoji pusė

# „Town of Plenty“ – 3:40
# „A Word in Spanish“ – 4:39
# „Mona Lisas and Mad Hatters, Part Two“ – 4:12
# „I Don't Wanna Go On with You Like That“ – 4:35
# „Japanese Hands“ – 4:40

### Antroji pusė

# „Goodbye Marlon Brando“ – 3:30
# „The Camera Never Lies“ – 4:36
# „Heavy Traffic“ (John, Taupin, Davey Johnstone) – 3:30
# „Poor Cow“ – 3:50
# „Since God Invented Girls“ – 4:54

CD leidime dainos yra suskirstytos nuo 1 iki 10. 

### Papildomi įrašai (1998 PolyGram International leidimas)

# „Rope Around a Fool“ – 3:48
# „I Don't Wanna Go On with You Like That“ (Shep Pettibone Mix) – 7:16
# „I Don't Wanna Go On with You Like That“ (Just Elton and His Piano Mix) – 4:37
# „Mona Lisas and Mad Hatters, Part Two“ (The Renaissance Mix) – 6:19
Liminas (Utenos r., Kuktiškių sen.)

**Liminas** – ežeras Lietuvoje, Utenos rajone, 4 km į pietryčius nuo Kuktiškių. Ežero ilgis iš šiaurės vakarų į pietryčius – 1 km, plotis – iki 0,35 km. Altitudė 156,1 m. Yra 0,12 ha salelė šiaurvakarinėje dalyje. Vakarinė ežero dalis gausiai užžėlusi vandens augalija. Krantai daugiausia aukštoki, sausi. Pakrantėse plyti pievos. Rytuose išteka upelis link Gulbės (Laukinės) upelio (Vyžintos upės intakas).

Prie ežero įsikūrę Buitūnų ir Bikelių kaimai. Pietine pakrante eina geležinkelis Švenčionėliai–Utena. Ežeras yra patvenktas.

## Šaltiniai
Sambharas

**Sambharas** () – lęšių pagrindu pagamintas daržovių troškinys ar padažas, paruošiamas su tamarindo sultiniu. Kilęs iš pietų Indijos, populiarus patiekalas pietų Indijos ir Šri Lankos virtuvėse. Patiekiamas kaip garnyras arba padažas prie virtų ryžių patiekalų. Sambharas yra skystas padažas su nedideliu daržovių kiekiu, gaminamas daugiausia iš pomidorų, lęšių, pridedant prieskonių (masala). Taip pat paplitęs svogūninis sambaras. Šiam patiekalui yra daug maisto ruošimo galimybių – priklausomai nuo regiono, vietinių daržovių pasiūlos.

Maisto istorikai literatūroje randa žinių apie sambharą nuo XVII a. Pasak legendos, pirmąjį sambharą atsitiktinai sukūrė Marathos valdovas Sambhajis, kuris be savo virtuvės šefo žinios pabandė pasigaminti dal karį. Jis į dal pridėjo tamarindo, taip paruošdamas patiekalą, kuris vėliau ir tapo žinomas kaip sambharas.

Sambharui pagaminti naudojama arba viena iš daržovių, arba jų kombinacija:
* Okra
* Moringa
* Morka
* Ridikas
* Moliūgas
* Askaloninis česnakas (*šalotas*) arba svogūnas
* Pomidoras
* Bulvė
* Baklažanas

Sambharo sudėtyje dažnai būna masalos, aštraus prieskonių mišinio, pagaminto iš skrudintų lęšių, džiovintų raudonųjų čili pipirų, ožragės ir kalendros sėklų ir kartais asafetidos bei kvapniosios murėjos (*Murraya koenigii*) lapelių. Regioniniuose variantuose sutinkami kmyniniai kuminai, juodieji pipirai, tarkuoti kokosai, cinamonas arba kiti prieskoniai.

Daržovės, tamarindo minkštimas, masala, ciberžolė ir asafetida su druska yra kartu apverdamos. Tada pridedama virtų lęšių (dažniausiai suskaldytų ankštinių *[[cajanus cajan]]*) ir baigiama daržoves virti. Prieskonių mišinio aliejaus, pagaminto iš garstyčių sėklų ir kitų ingredientų, į išvirtą sambharą įdedama kaip papildomo skonio ir kvapo stipriklio, o paruoštas patiekalas paduodamas su šviežiais kalendros ar murėjos lapeliais.

## Nuorodos

* Sambharo receptas
Liminas (Utenos r., Daugailių sen.)

**Liminas** – ežeras Lietuvoje, Utenos rajone, 2 km į pietvakarius nuo Daugailių. Ežero ilgis iš šiaurės į pietus – 0,22 km, plotis – iki 0,16 km. Altitudė 138,5 m. Krantai žemi, pelkėti, tik šiaurinis krantas sausas. Ežeras telkšo ~ 13 ha dydžio Nuodegulių pelkės šiaurinėje dalyje (pietinėje dalyje telkšo Liminėlis). Pakrantėse stūkso Taukeliškių miškas. Iš pietų į šiaurę ežerą prateka Indrajos upė link Indrajų ežero (Šventosios upės baseinas). Šalia įsikūręs Bajoriškių kaimas. Rytinėje pakrantėje stūkso Bajoriškių piliakalnis. Šiaurvakarine pakrante eina kelias .

## Šaltiniai
Liminas (Utenos r., Utenos sen.)

**Liminas** – ežeras Lietuvoje, Utenos rajone, 9,5 km į pietus nuo Utenos. Ežero ilgis iš vakarų į rytus – 0,24 km, plotis – iki 0,23 km. Altitudė 156,5 m. Krantai žemi, vakaruose pelkėti, apaugę medžiais ir krūmais. Pakrantėse plyti pievos ir dirbami laukai, tik pietinėje pakrantėje stūkso miškas. Iš šiaurės į pietryčius ežerą prateka upeliukas (iš Duobio ežero į Kernadėto ežerą, Viešos upės baseinas). Šalia įsikūręs Momėnų kaimas. Šiaurine pakrante eina kelias .

## Šaltiniai
Murukku

**Muruku** (*Murukku*) – pikantiškas, traškus užkandis, kilęs iš Indijos subkontinento, populiarus pietinėje Indijoje ir Šri Lankoje. Užkandžių pavadinimas kilęs iš tamilų kalbos – „susuktas“, kuris reiškia jo formą. Indijoje *murukku* ypač populiarus Tamilnado, Keralos ir Andhra Pradešo valstijose. Jis taip pat yra paplitęs šalyse, kuriose įsikūrusios indų ir šrilankiečių diasporos, įskaitant Singapūrą, Fidžį ir Malaiziją.

Muruku paprastai gaminamas iš maltų ryžių ir indinės pupuolės (*Vigna mungo*) miltų. Kartais šis patiekalas vadinamas *chakli* – panašiu produktu, ruošiamu su papildomu ingredientu avinžirnių miltais. Iš miltų mišinio su vandeniu, druska, asafetidos ir sezamo arba kumino (*Cuminum cyminum*) sėklų pagaminama tešla, kuri gali būti įvairaus standumo. Padaromi į spirales arba rites, žiedus panašūs gaminiai. Jų forma gaunama susukant rankomis, formų pagalba, išspaudžiant tešlą su maistiniu švirkštu. Po to jie iškepami augaliniame aliejuje.

## Regioniniai variantai

* Ryžių ir lęšių muruku (*Mullu murukku*)
* Traškus muruku (*Thenkuzhal murukku*)
* Kokosų pieno muruku (*Thengai paal murukku*)
* Kviečių miltų muruku (*Godhumai murukku*)
* Muruku su prieskoniais (*Kaara murukku*)
* Česnakinis muruku (*Poondu murukku*)
* Žuvies muruku (*Min murukku*)
* Žiedinis muruku (*Seepu Seedai*)
* Sviestinis muruku (*Vennai murukk*u)
* Avinžirnių muruku (*Kadalai Maavu murukku*)
* Ryžių murukų (*Arisi murukku*)
* Saldus muruku (*Achu murukku*)


"preparatory work for Murukku".jpg|Muruku gaminimas
A banana leaf with Tamil bites - Murukku.jpg|Muruku ant banano lapo
வீட்டு முறுக்குகள் (Homemade Murukus).JPG|Muruku lėkštėje
KaiMurukku.JPG|Spiralės pavidalo muruku
Murukku12.jpg|Žiedo pavidalo muruku
Murukku - crunchy savoury.jpg|Traškus muruku


## Nuorodos

* Classifying Crispy Foods in Malaysian Tamil Cuisine
Kirgizijos ledo ritulio lyga

**Kirgizijos ledo ritulio lyga** – aukščiausia Kirgizijos ledo ritulio lyga, įkurta 2007 m.
## Čempionai
*2016–17 Dordoi Ala-Too Naryn
*2015-16 Arstan Shumkar Bishkek
*2014-15 Arstan Shumkar Bishkek
*2013–14 *nežinoma*
*2012–13 Dordoi Ala-Too Naryn
*2011–12 Arstan Shumkar Bishkek
*2010–11 Gornyak Ak-Tuz
*2009–10 Khan-Tengri Bishkek
*2008–09 Khan-Tengri Bishkek
*2007–08 Dordoi Ala-Too Naryn
Armėnijos ledo ritulio lyga

**Armėnijos ledo ritulio lyga** – aukščiausia Armėnijos ledo ritulio lyga, įkurta 2000 m.
## Čempionai
*2000-2001 - ASC Yerevan
*2001-2002 - *Nevyko*
*2002-2003 - Dinamo Yerevan
*2003-2004 - Dinamo Yerevan
*2004-2005 - Dinamo Yerevan
*2005-2006 - SKA Yerevan
*2006-2007 - Urartu Yerevan
*2007-2008 - Urartu Yerevan
*2008-2009 - Urartu Yerevan
*2009-2010 - Urartu Yerevan
*2010-2011 - Urartu Yerevan
*2011-2012 - Urartu Yerevan
*2012-2013 - Ararat Yerevan
*2013-2014 - Ararat Yerevan
*2014-2015 - Urartu Yerevan
*2015-2016 - Ararat Yerevan
*2016-2017 - Ararat Yerevan
Baltarusijos ledo ritulio lyga

**Baltarusijos ledo ritulio lyga**, **Baltarusijos Ekstralyga** – aukščiausia Baltarusijos ledo ritulio lyga, įkurta 1992 m.

Nuo 2022 m. A ir B divizionai buvo sujungti ir lygą sudaro viena grupė.

2019–2020 m. šios lygos sezonas tapo vieninteliu pasaulyje, kurio vykdymo nesustabdė COVID-19 pandemija.

## Komandos

* Baltarusijos U20 ledo ritulio rinktinė
* HK Dinamo Maladsetschna
* HK Brest
* HK Homel
* HK Lida
* Metallurg Schlobin
* HK Mogilev
* HK Njoman Hrodna
* Chimik-SKA Nawapolazk
* HK Schachzjor Salihorsk
* HK Witebsk
* Junost Minsk

## Čempionai

* 2024 Metallurg Zhlobin
* 2023 Metallurg Zhlobin
* 2022 Metallurg Zhlobin
* 2021 Junost Minsk
* 2020 Junost Minsk
* 2019 Junost Minsk
* 2018 HK Njoman Hrodna
* 2017 HK Njoman Hrodna
* 2016 HK Junost Minsk
* 2015 HK Schachzjor Salihorsk
* 2014 HK Njoman Hrodna
* 2013 HK Njoman Hrodna
* 2012 Metallurg Schlobin
* 2011 HK Junost Minsk
* 2010 HK Junost Minsk
* 2009 HK Junost Minsk
* 2008 HK Keramin Minsk
* 2007 HK Dinamo Minsk
* 2006 HK Junost Minsk
* 2005 HK Junost Minsk
* 2004 HK Junost Minsk
* 2003 HK Homel
* 2002 HK Keramin Minsk
* 2001 HK Njoman Hrodna
* 2000 Tiwali Minsk
* 1999 HK Njoman Hrodna
* 1998 HK Njoman Hrodna
* 1997 Polimir Nawapolazk
* 1996 Polimir Nawapolazk
* 1995 Tiwali Minsk
* 1994 Tiwali Minsk
* 1993 Tiwali Minsk

## Nuorodos
* Oficiali svetainė 

## Šaltiniai
Bulgarijos ledo ritulio lyga

**Bulgarijos ledo ritulio lyga** – aukščiausia Bulgarijos ledo ritulio lyga, įkurta 1949 m.

## Komandos
*CSKA Sofia
*Irbis-Skate Sofia
*HC NSA Sofia
*HC Slavia Sofia

## Čempionai
* 1952 Cerveno Zname Sofia
* 1953 HK Udarnik Sofia
* 1954 HK Udarnik Sofia
* 1955 Torpedo Sofia
* 1956 Cerveno Zname Sofia
* 1957 Cerveno Zname Sofia
* 1958 *Nevyko*
* 1959 Cerveno Zname Sofia
* 1960 Cerveno Zname Sofia
* 1961 Cerveno Zname Sofia
* 1962 Cerveno Zname Sofia
* 1963 Cerveno Zname Sofia
* 1964 CDNA Sofia
* 1965 HC CSKA Sofia
* 1966 HC CSKA Sofia
* 1967 HC CSKA Sofia
* 1968 Metallurg Pernik
* 1969 HC CSKA Sofia
* 1970 HK Krakra Pernik
* 1971 HC CSKA Sofia
* 1972 HC CSKA Sofia
* 1973 HC CSKA Sofia
* 1974 HC CSKA Sofia
* 1975 HC CSKA Sofia
* 1976 Levski-Spartak Sofia
* 1977 Levski-Spartak Sofia
* 1978 Levski-Spartak Sofia
* 1979 Levski-Spartak Sofia
* 1980 Levski-Spartak Sofia
* 1981 Levski-Spartak Sofia
* 1982 Levski-Spartak Sofia
* 1983 HC CSKA Sofia
* 1984 HC CSKA Sofia
* 1985 HC Slavia Sofia
* 1986 HC CSKA Sofia
* 1987 HC Slavia Sofia
* 1988 HC Slavia Sofia
* 1989 Levski-Spartak Sofia
* 1990 Levski-Spartak Sofia
* 1991 HC Slavia Sofia
* 1992 Levski-Spartak Sofia
* 1993 HC Slavia Sofia
* 1994 HC Slavia Sofia
* 1995 HC Levski Sofia
* 1996 HC Slavia Sofia
* 1997 HC Slavia Sofia
* 1998 HC Slavia Sofia
* 1999 HC Levski Sofia
* 2000 HC Slavia Sofia
* 2001 HC Slavia Sofia
* 2002 HC Slavia Sofia
* 2003 HC Levski Sofia
* 2004 HC Slavia Sofia
* 2005 HC Slavia Sofia
* 2006 Akademika Sofia
* 2007 Akademika Sofia
* 2008 HC Slavia Sofia
* 2009 HC Slavia Sofia
* 2010 HC Slavia Sofia
* 2011 HC Slavia Sofia
* 2012 HC Slavia Sofia
* 2013 HC CSKA Sofia
* 2014 HC CSKA Sofia
* 2015 HC CSKA Sofia
* 2016 Irbis-Skate Sofia
* 2017 Irbis-Skate Sofia
* 2018 Irbis-Skate Sofia
Liminėlis (Utenos r.)

**Liminėlis** – ežeras Lietuvoje, Utenos rajone, 2 km į pietvakarius nuo Daugailių. Ežero ilgis iš šiaurės į pietus – 0,41 km, plotis – iki 0,16 km. Altitudė 139,1 m. Krantai žemi, pelkėti, tik rytinis krantas sausas ir aukštesnis. Ežeras telkšo ~ 13 ha dydžio Nuodegulių pelkės pietinėje dalyje. Iš pietų ir šiaurės ežerą supa Taukeliškio miškas, kitose pakrantėse plyti pievos. Netoliese įsikūręs Bajoriškių kaimas. Ežerą iš pietų į šiaurę prateka Liminos upelis link toje pačioje pelkėje telkšančio Limino ežero (Indrajos upės baseinas).

## Šaltiniai
HK Lida

**HK Lida** – Baltarusijos ledo ritulio klubas iš Lydos, šiuo metu žaidžiantis BHL lygoje. Namų rungtynes žaidžia Lydos sporto rūmuose. Įkurtas 2011 m.

## Sudėtis
Live in Australia with the Melbourne Symphony Orchestra

**„Live in Australia with the Melbourne Symphony Orchestra“** – 1987 m. išleistas britų atlikėjo Elton John gyvas albumas, kuriame sudėta dauguma atliktų Eltono dainų Sidnėjaus pramogų centre 1986 m. gruodžio 14 d. su Melburno simfoniniu orkestru. 

Koncertas susidėjo iš dviejų dalių: pirmajame Eltonas pasirodo su Mohaukų šukuosena bei Tina Turner, o antrajame jis pasirodo su Mocarto peruku bei apranga ir su 88-ių žmonių orkestru. Tačiau albume groja tik antrosios dalies atliktos dainos. Tai paskutinis Eltono pasirodymas ant scenos prieš ryklės operaciją. Dėl to jis negalėjo dainuot kelis mėnesius, o koncertuoti net 18 mėnesių. Ne gana to, jo balsas nuo tenoro pakito į baritoną. Jau koncerto metu akivaizdžiai girdimos jo problemos su balsu.

## Dainų sąrašas

# „Sixty Years On“ – 5:41
# „I Need You to Turn To“ – 3:14
# „The Greatest Discovery“ – 4:09
# „Tonight“ – 5:58
# „Sorry Seems to Be the Hardest Word“ – 3:58
# „The King Must Die“ – 5:21
# „Take Me to the Pilot“ – 4:22
# „Tiny Dancer“ – 7:46
# „Have Mercy on the Criminal“ – 5:50
# „Madman Across the Water“ – 6:38
# „Candle in the Wind“ – 4:10
# „Burn Down the Mission“ – 5:49
# „Your Song“ – 4:04
# „Don't Let the Sun Go Down on Me“ – 6:06
Pampuškos

**Pampuška** ( 'spurgų rūšis', nuo  'sklindis',  'blynas, sklindis', kur *Pfanne* 'keptuvė', *Kuchen* 'pyragas') – nedidelė, pikantiška arba saldi, miltinė apvali bandelė, populiari ukrainiečių virtuvėje.

Šiuolaikinėje Ukrainoje pampuškos gaminamos iš mielių tešlos (su kiaušiniais, sviestu, pienu). Puriai tešlai padaryti naudojami rugių, kviečių, grikių arba mišrūs kviečių-grikių miltai. Tešla nekietai suminkoma, jai leidžiama pakilti du kartus. Padalijus tešlą į graikiško riešuto dydžio bandeles, jos suvilgomos lydytu sviestu, leidžiama dar šiek tiek pakilti ir tada 20–30 min. verdamos garuose ir baigiamos kepti orkaitėje iki lengvo parudavimo. Patiekiamos karštos prie barščių, su keptų svogūnų ar česnakų padažu. Saldžioms pampuškoms paruošti dedamas saldus įdaras iš uogų džemo, aguonų, pati bandelė apibarstoma cukraus pudra.

Lvove nuo 2008 m. rengiami kalėdiniai pampuškų festivaliai.

## Istorija
 
Pampuškos buvo žinomos Rusijoje kaip Odesos miesčioniškos virtuvės patiekalas, patekęs į restoranus. Pasak kulinarijos istoriko Viljamo Pochliobkino, jų pradininkai buvo vokiečių kolonistai Ukrainoje. Bandelės buvo iš dalies paplitusios XIX a. antroje pusėje ir pietų bei pietryčių Ukrainos miestų gyventojų virtuvėje, vėliau įgijusios „liaudies“ patiekalo statusą. Odesos regione taip vadintos mielinės tešlos bandelės.

## Lietuvoje

Lietuvos gyventojų vartojama pampuška yra iš miltų arba iš miltų ir virtų bulvių kepta bandelė, paplotėlis, valgomas pasidažant taukuose. Be to, dėl pačios bandelės formos, šiuo žodžiu gali būti pavadinama stora, putli mergina. Gi de Mopasano garsi novelė „Boule de Suif“ (1880) lietuviškai išleista pavadinimu „Pampuška“.

## Šaltiniai
Panini (sumuštinis)

**Panini** ( , reiškia *maža duona*) – itališkas sumuštinis, gaminamas iš čiabatos ar michetta duonos, su salotų, kumpio, sūrio, pomidorų ar kt. įdarais. Sumuštiniai patiekiami šilti.

Panini nuo įprasto sumuštinio skiriasi tuo, kad panini turi būti suvožtas. Įdarytas ir pagardintas gali būti įvairiais įdarais ir padažais. Originaliam itališkam paniniui reikalingas specialus grilis, kad sumuštinis būtų stipriai suspaustas. Tuomet į duoną susigeria padažas ir ji tampa drėgna, bet traški.

Panini gaminimui duona rekomenduojama su žolelėmis, alyvuogėmis, geriau nevartoti baltos purios ar forminės duonos. Kitose šalyse (ne Italijoje) gaminama iš įvairių duonos rūšių, ne tik čiabatos ar michetta. Duona yra perpjaunama per pusę ir įdaroma delikatesiniu įdaru. Įdarui tinka ant grotelių kepta mėsa, kumpis, saliamio dešra, sūriai (dažnai vartojamas parmidžano sūris), daržovės. Panini skoniui sustiprinti pilami padažai, kurie pagaminti su bazilikais, alyvuogėmis, saulėje džiovintais pomidorais, tinka majonezas, pomidorų ar balzaminis padažai. Daržovės gali būti šviežios, marinuotos, keptos. Sumuštiniai kepami ant grotelių orkaitėje, lauke ant grilio arba suspaudžiamoje sumuštinių keptuvėje.

## Istorija
Nors pirmieji paniniai JAV buvo gaminami 1956 m., o receptai Italijoje buvo jau XVI a., šie sumuštiniai tapo populiarūs Milano baruose vadinamuose *paninoteche* 1970-1980 m.

## Išnašos
Dešrelė

**Dešrelė** (, ,  ) – dešros gaminys iš sumaltos virtos mėsos ar jos pakaitalų. Tai nedidelė pagal savo matmenis dešra, tačiau, skirtingai nuo įprastinės dešros, vartojimui tinkama paprastai po nedidelio terminio apdirbimo verdant ar kepant. Trumpa stora dešrelė dar vadinama sardele.

## Istorija

Šiuolaikinių dešrelių pradininku laikomas mėsininkas Johanas Laneris (1772-1845),  kuris nuo 1805 m. persikėlė iš Frankfurto į Vieną. Klausimas, kas tikrai yra dešrelių autorius, yra senas ginčas tarp Frankfurto ir Vienos miestų. Frankfurte dešrelės buvo gaminamos nuo viduramžių, bet pirmą kartą Vienos dešrelėse buvo panaudotas jautienos ir kiaulienos mišinys - pagal šį receptą gaminamos šiuolaikinės dešrelės. Jos yra vienas pagrindinių ingredientų vokiškoje virtuvėje.

Buvusioje SSRS masinė dešrelių gamyba pradėta 1936 m. Tuo laiku buvo atidaryta bent 20 naujų mėsos kombinatų Maskvoje, Leningrade, Sverdlovske.

## Įvairovė

Įvairių rūšių dešrelės gali žymiai skirtis savo matmenimis, spalva, apvalkalu (natūraliu ar dirbtiniu), paruošimo būdu. Klasikinės dešrelės –  Frankfurto (parūkomos), Miuncheno – (baltos), Vienos (iš kiaulienos ir jautienos, su prieskoniais). Tarp kitų rūšių – dietinės (iš paukštienos), sojų mėsos dešrelės, grilinės (kepimui grilyje), pieniškos (sudėtyje yra nugriebto sauso pieno), medžiotojų (smarkiai rūkytos), su sūriu, sardelės ir kt. Priklausomai nuo rūšies, valgomos virtos ir nevirtos, keptos, troškintos. Supjaustytos gali būti dedamos kaip ingredientai į kitus patiekalus. Su dešrelėmis ruošiami dešrainiai, omletai, Bratwurst, įvairūs užkandžiai.

Lietuviškoje virtuvėje dešrelė plačiai naudojama. Tai nedidelė, plona, paprastai virta dešra. Pasitaiko neteiktina svetimybė *sasiska* ar *sosiska* .

## Šaltiniai
Parotta

**Parota** – sluoksniuota paplotėlio formos duona, kilusi iš Indijos subkontinento, kepama iš baltų kvietinių „maida“ miltų, populiari pietinėje Indijoje. Parota yra įprastas gatvės maistas pietų Indijoje, ypač Keralos ir Tamilnado valstijose bei kaimyninėje Šri Lankoje. Iš Tamilnado parotos pateko į Malaiziją kartu su darbininkais, kurie 1970-aisiais dirbo Tutikorino uoste. Parotos yra įprastos ant gatvių prekystalių ir restoranuose Keraloje, Tamilnade bei atskirose Karnatakos, Andhra Pradešo ir Telanganos valstijų dalyse. Kai kur jos patiekiamos vestuvių pokyliams, religinėms šventėms, festivaliams.

## Gamyba

Parota gaminama iš tešlos, kurios sudėtyje yra miltai, kiaušiniai (kai kuriose receptūrose), aliejus arba lydytas sviestas ghi ir vanduo. Tešla suminkoma į plokščią blyną, kuris ištepamas aliejumi ar sviestu, iš jo suformuojama spiralinė „bandelė“, kuri vėl iškočiojama į paplotėlius. Taip paruoštas kepimui paplotėlis turi kelis tešlos sluoksnius. Kepama ant įkaitinto plokščio paviršiaus. Gaminiui traškumo suteikia jo pašlakstymas riebalais. Kepimo metu paplotėlis išsipučia, nes tarp sluoksnių esantis vanduo ir oras nuo karščio bando išsiplėsti ir atsisluoksniuoti. Parotos valgomos su daržovių *kurma*, vištienos, avienos ar jautienos *saalna* (prieskoniais paskanintu kariu). 


Round spiralled ball of dough.jpg|Iš tešlos suformuotos „bandelės“
Tuticorin-Parotta.jpg|Kepama ant plokščios skardos
Chilli chicken with kerala parotta.jpg|Parotos prie vištienos
Pearl City's Poricha (Fried) Parotta with Mutton Saalna.jpg|Parotos su avienos *saalna*
Parota.jpg|Parota su padažu


## Nuorodos

* Parotų gamyba pakelės užeigoje pietų Indijoje (''youtube.com'')
Big Mac

**„Big Mac“** (liaud. *bigmakas*) – populiarus JAV greito maisto tinklo „McDonald's“ mėsainis.

Jį sudaro apkepta jautiena, lydytas sūris, svogūnai, salotos, marinuoti agurkai, specialus padažas, kurie suvožiami 3 dalimis perpjautos firminės „Big Mac“ bandelės, apibarstytos sezamo sėklomis.

## Istorija
Autoriumi pripažįstamas JAV verslininkas Jim Delligatti (1918–2016).

1967 m. balandžio 22 d. pirmąsyk pristatytas Pitsberge. Dėl didelio populiarumo nuo 1968 m. tapo prieinamu visuose „McDonald's“ filialuose.

1986 m. „The Economist“ paskelbė „Big Mac“ indeksą, lyginantį mėsainio kainas pasaulyje. Lyginant „Big Mac“ kainą įv. šalyse, galima lyginti jų perkamosios galios paritetus, matyti skirtingų valiutų vertę JAV dolerio atžvilgiu.

2007 m. Pensilvanijoje atidarytas „Big Mac“ muziejus, kuriame paminėtos „Big Mac“ 40-osios metinės. 2018 m. „McDonald's“, minėdamas „Big Mac“ 50-ąsias metines, išleido „MacCoin“ valiutą virš 50 šalių, kur viena „McCoin“ moneta buvo keičiama į nemokamą „Big Mac“ mėsainį.

2018 m. spalio 1 d. „McDonalds“ paskelbė, kad kompanija atsisakys „Big Mac“ mėsainių gamyboje dirbtinių konservantų, skonio stipriklių, dažiklių.

## Šaltiniai

## Nuorodos

* Oficiali produkto informacija
Rock and Roll

**„Rock and Roll“** – anglų roko grupės Led Zeppelin daina, kuri buvo išleista grupės ketvirtajame albume „Led Zeppelin IV“. Daina buvo sukurta visų grupės narių. Dainoje kaip svečias grojo pianistas Ian Stewart. 1972 m. Robert Christgau ją pavadino „dinamiškiausia sunkiojo roko (hard rock) daina muzikos istorijoje“.

## Topai

## Šaltiniai
Petrissa Solja

**Petrissa Solja** (g. 1994 m. kovo 11 d.)  – Vokietijos stalo tenisininkė, daugkartinė pasaulio čempionatų prizininkė. 2016 m. birželį buvo tryliktoji raketė pasaulio reitinge.

## Biografija
2008 m. ir 2009 m. vokietė laimėjo Europos jaunimo čempionatus.

2016 m. vasaros olimpinėse žaidynėse Solja trečiame raunde pralaimėjo Ri Myong-sun iš Šiaurės Korėjos ir iš tolimesnės eigos vienetų varžybose pasitraukė. Komandinėje rungtyje kartu su Vokietijos nacionaline komanda pelnytas sidabro medalis. 2017 m. pasaulio čempionate vokietė pelnė bronzos medalį mišrių dvejetų varžybose kartu su kinu Fang Bo.

2019 m. pasaulio čempionato mišrių porų varžybose Vokietijos duetas (kartu su Patrick Franziska) pelnė bronzos medalius. Vienetų varžybose Solja pirmame ture 4-0 įveikė belgę Nathalie Marchetti, bet antrame ture 0-4 pralaimėjo Kinų Taipėjaus atstovei Cheng Hsien-tzu ir iš tolimesnės kovos pasitraukė.

## Nuorodos
* ITTF svetainėje
Hot Dog (2018)

**Karštas šuo (hot–dogas)** () – vokiška komedija, kuri pasirodė 2018 m.

## Siužetas

Pasakojama apie specialiųjų pajėgų kariūnus. Vienas iš jų labai aršus ir nesileidžiantis į kalbas. Kitas genijus, bet nemoka elgtis nei su ginklais, nei su merginomis. Kai Liukas sunaikino šventas Vatikano relikvijas, jį pasiunčia saugoti prezidentūros. Jam paskiriamas porininkas Teo („Helga“). Tačiau net saugodami avarinį išėjimą vyrukai susimauna. Pagrobiama Moldovos prezidento dukra Maša apsauginiams iš panosių. Abu netikėlius operatyvininkus vyresnybė nušalina nuo darbo. Vyrukai nusprendžia ištaisyti padėtį ir ruošiasi išsiaiškinti nusikaltimą ir susidoroti su neprietėliais. Jie atlieka žvalgybą, padaro namų darbus, net pavagia savo boso šarvuotą automobilį. Jie seka karštais pėdsakais ir jiems į pagalbą ateina kolegė. O šios trijulės sutartinis žodis, kai norima pasikviesti pagalbos yra „karštas šuo“. 

## Veikėjai
: *Aktorius – veikėjas*
* Til Schweiger – Liukas, spec. pajėgų karys, visus konfliktus sprendžiantis šūviais ir smūgiais.
* Matthias Schweighöfer – Teo, kolegos pašiepiamai vadinamas „Helga“, nevykėlis moksliukas, kuris prisimena viską, bet neturi funkcijos pratinti atmintį.
* Anne Schäfer – Niki, spec. pajėgų analitikė ir puiki hakerė.
* Lisa Tomaschewsky – Maša, Moldovos prezidento dukra Maša.

## Šaltiniai

## Nuorodos
* Oficiali svetainė 
* IMDb svetainėje (anglų k.)
Wang Manyu

**Wang Manyu** (g. 1999 m. vasario 9 d.)  – Kinijos stalo tenisininkė, daugkartinė pasaulio čempionatų prizininkė. 2018 m. liepą buvo antroji raketė pasaulio reitinge.

## Biografija
2017 m. Azijos čempionate kinė pelnė bronzą mišrių dvejetų varžybose ir sidabrą moterų dvejetų rungtyje. 2018 m. pasaulio čempionate pelnė auksą kartu su Kinijos nacionaline komanda. Tų pačių metų liepą sportininkė pasiekė savo aukščiausią pasaulio reitingo poziciją - antrąją vietą. 2019 m. pasaulio čempionato vienetų pusfinalyje Manyu pralaimėjo savo bendratautei Chen Meng ir pelnė bronzos medalį. Moterų dvejetų varžybose sportininkė rungtyniavo kartu su Sun Yingsha ir pasiekė pusfinalius.

2020 m. vasaros olimpinėse žaidynėse Kinijos atstovė iškovojo auksą moterų komandinėje rungtyje.

## Nuorodos
* ITTF svetainėje
Kroatijos ledo ritulio lyga

**Kroatijos ledo ritulio lyga** – aukščiausia Kroatijos ledo ritulio lyga, įkurta 1991 m.

## Komandos
*CSKA Sofia
*Irbis-Skate Sofia
*HC NSA Sofia
*HC Slavia Sofia

## Čempionai
* 2013-2014:KHL Medveščak
* 2012-2013:KHL Medveščak
* 2011-2012:KHL Medveščak
* 2010-2011:KHL Medveščak
* 2009-2010:KHL Medveščak
* 2008-2009:KHL Medveščak
* 2007-2008:KHL Mladost Zagreb
* 2006-2007:KHL Medveščak
* 2005-2006:KHL Medveščak
* 2004-2005:KHL Medveščak
* 2003-2004:KHL Medveščak
* 2002-2003:KHL Medveščak
* 2001-2002:KHL Medveščak
* 2000-2001:KHL Medveščak
* 1999-2000:KHL Medveščak
* 1998-1999:KHL Medveščak
* 1997-1998:KHL Medveščak
* 1996-1997:KHL Medveščak
* 1995-1996:KHL Zagreb
* 1994-1995:KHL Medveščak
* 1993-1994:KHL Zagreb
* 1992-1993:KHL Zagreb
* 1991-1992:KHL Zagreb
Immigrant Song

**„Immigrant Song“** – anglų roko grupės Led Zeppelin daina, kuri buvo išleista grupės trečiajame albume „Led Zeppelin III“. Daina buvo sukurta grupės vokalisto Robert Plant ir gitaristo Jimmy Page. Gitaros rifas siejasi su skandinavų mitologija, vokalas su kariavimu ir Valhala.

## Topai

## Šaltiniai
Krymo gamtinis rezervatas

**Krymo gamtinis rezervatas** (, ) arba **Krymo nacionalinis parkas** (, ) – saugoma gamtos sritis Krymo pietinėje dalyje, apima pagrindinę Krymo kalnų dalį. Kaip saugoma teritorija įsteigtas dar 1913 m. (kaip medžioklės draustinis). 1957–1991 m. buvo Krymo medžioklės draustinio ūkis. Dabar teritorijos statusas nevienareikšmis – kol Krymas priklausė Ukrainai, teritorija turėjo rezervato statusą, bet kraštą užėmus Rusijai, 2018 m. dalis rezervato paskelbta Krymo nacionaliniu parku, o dalis – Gulbių salų rezervatu.

Saugoma teritorija apima Krymo kalnų masyvo vidurinę dalį – Babugan Jailą, Čatyrdagą, Jaltos Jailą, Gurzufo Jailą, aukščiausią kalnų viršūnę Roman Košą. Čia saugomi būdingi Krymo kalnų kraštovaizdžiai su urvais, grotomis, eroziniais dariniais, kalnų miškais, aukštikalnių pievomis, retųjų rūšių buveinėmis. Čia suskaičiuota ~1200 augalų rūšių, iš kurių 29 patenka į Europos raudonąją knygą (europinis kukmedis, kartenė). Gausu retų, saugomų gyvūnų rūšių – tarp jų kaspijinis žaltys, juodasis gandras, pilkoji gervė, didysis einis, didysis apuokas, rožinis varnėnas, tamsusis grifas, palšasis grifas, mažasis apuokas, taurusis elnias, endeminis Krymo ūsorius. Įveisti fazanai, keklikai, muflonai.


Червоний захід сонця у Кримському природному заповіднику.jpg|Saulėlydis Krymo kalnuose
Кримський ПЗ 7.jpg|Saugoma teritorija žiemą
Бабуган-яйла8.jpg|Babugan Jailos masyvas
Crimean nature reserve sky.jpg|Kalnų kraštovaizdžiai


## Šaltiniai
Roman Košas

**Roman Košas** (rus. ir , ) – kalnas Kryme, aukščiausia Krymo kalnų ir viso Krymo pusiasalio vieta. Aukštis – 1545 m. Kalnas stūkso Babugan Jailos masyve, Krymo gamtiniame rezervate, tarp Jaltos ir Aluštos, šiaurėn nuo Gurzufo.

Kalno pavadinimas Krymo totorių kalba reiškia „tarpumiškių viršūnė“ ar „miškinga ganykla“.

## Šaltiniai
HK Brest

**HK Brest** – Baltarusijos ledo ritulio klubas iš Bresto, šiuo metu žaidžiantis BHL lygoje. Namų rungtynes žaidžia Bresto žiemos sporto rūmuose. Įkurtas 2000 m.

## Žymesni žaidėjai
* Maxim Wassiljewitsch Balmotschnych
* Aljaksej Baranau
* Jauhen Kawyrschin
* Jewgeni Alexandrowitsch Korotkow
* Ilja Sergejewitsch Solarjow
HK Mogilev

**HK Mogilev** – Baltarusijos ledo ritulio klubas iš Mogiliavo, šiuo metu žaidžiantis BHL lygoje. Namų rungtynes žaidžia Mogiliavo žiemos sporto rūmuose. Įkurtas 2000 m. kaip Khimvolokno Mogilev, vėliau pervadintas į HK Mogilev.

## Sudėtis

## Šaltiniai
Patrick Franziska

**Patrick Franziska** (g. 1992 m. birželio 11 d.)  – Vokietijos stalo tenisininkas, pasaulio čempionatų prizininkas. 2018 m. lapkritį buvo tryliktoji raketė pasaulio reitinge.

## Biografija
2010 m. laimėjo savo pirmąjį medalį Europos čempionate - auksą komandinėje rungtyje su Vokietijos nacionaline rinktine. 2014 m. ir 2018 m. pasaulio čempionatų sidabro medalininkas komandinėse rungtyse. 2019 m. pasaulio čempionate pelnė bronzos medalį mišrių dvejetų rungtyje kartu su Petrissa Solja.

## Nuorodos
* ITTF svetainėje
Whole Lotta Love

**„Whole Lotta Love“** – anglų roko grupės Led Zeppelin daina, išleista grupės antrajame albume „Led Zeppelin II“. Prie dainos kūrimo prisidėjo visi grupės nariai. Kai kurios dalys paimtos iš Willie Dixon dainos „You Need Love“. 

2004 m. daina užėmė 75-ąją vietą žurnalo „Rolling Stone“ 500 geriausių dainų sąraše, o 2005 m. žurnalas „Q“ tarp šimto geriausių gitaros partijų šią dainą įvertino 3-oje vietoje, „Rolling Stone“ – 11-oje. 2009 m. „VH1“ išrinko šią dainą 3-ia geriausia sunkiojo roko daina muzikos istorijoje. 2014 m. gitaros rifą išrinko geriausiu istorijoje. Daina pasiekė topų viršūnes Australijoje ir Vokietijoje.
Maharu Yoshimura

**Maharu Jošimura** (g. 1993 m. rugpjūčio 3 d.)  – Japonijos stalo tenisininkas, olimpinis ir daugkartinis pasaulio čempionatų prizininkas. 2016 m. gegužę buvo penkioliktoji raketė pasaulio reitinge.

## Biografija
2011 m. pasaulio jaunimo čempionate japonas pelnė bronzos medalius vienetų ir dvejetų varžybose. Tais pačiais metais laimėjo Azijos jaunimo čempionatą.

2012 m. pasaulio čempionate pelnė savo pirmąjį medalį - bronzą komandinėje rungtyje. 2016 m. debiutavo 2016 m. vasaros olimpinėse žaidynėse. Komandinėje rungtyje Jošimura pelnė sidabrą kartu su Japonijos nacionaline rinktine. 2017 m. laimėjo pasaulio stalo teniso čempionato mišrių dvejetų varžybas.

## Nuorodos
* ITTF svetainėje
Kasumi Ishikawa

**Kasumi Išikava** (g. 1993 m. rugpjūčio 3 d.)  – Japonijos stalo tenisininkė, daugkartinė olimpinė ir pasaulio čempionatų prizininkė. 2017 m. vasarį buvo trečioji raketė pasaulio reitinge.

## Biografija
2008 metais laimėjo savo pirmąjį pasaulio čempionatų medalį - bronzą komandinėje rungtyje.2010 m. Azijos žaidynėse pelnė du bronzos medalius. 2012 m. savo debiutinėse 2012 m. vasaros olimpinėse žaidynėse pelnė sidabrą komandinėje rungtyje. 2016 m. vasaros olimpinėse žaidynėse pelnyta bronza kartu su Japonijos nacionaline rinktine. 2017 m. laimėjo pasaulio stalo teniso čempionato mišrių dvejetų varžybas.

## Nuorodos
* ITTF svetainėje
Shooros dukra

**Shooros dukra**  (Šūros dukra, SHDK) – Lietuvos roko grupė. Lietuvos New trust muzikos grupė , post psichodelinių kompozicijų kūrėjai, new pop age alternatyvos muzikos krypties grupė.

## Istorija
Įkurta 2014 m. Vilniuje.

**Shooros dukra**, post psichodelinio New Trust roko grupė iš Vilniaus. 2015 m. Sėkmingai startavę kūriniais „Beverdant morkas“ ir „Lemaun“ Gatvės muzikos dienoje, tų pačių metų vasarą buvo pakviesti įrašyti savo kūrinius profesionalioje studijoje Klaipėdoje (garso operatorius G. Litinskas).

Ankstyvieji grupės įrašai paslaptingai dingo, šiuo metu juos aktyviai medžioja pasaulyje žinomi kolekcionieriai audiofilai.

Atsisakę viešų pasirodymų, grupė atšaukė visus pasirodymus ir užsidarę garaže Antakalnyje pradėjo aktyviai kurti savitą muziką. Nenumatytas gatvės klausytojų aktyvumas, bei garažo erdvėse nebetelpanti techninė bazė, privertė repeticijas perkelti į Gedimino prospekte įrengtą profesionalią studiją.

Pirmieji **Shooros dukra** pasirodymai Gatvės Muzikos dienose, mokyklose, salėse ir stadionuose sulaukė audringos klausytojų reakcijos. Neišlaikęs šlovės naštos grupę palieka gitaristas. Likę atsinaujinusios grupės nariai nesureikšmindami netekties, savo išskirtinį skambesį nušlifuoja iki tobulumo. Sukuria keletą naujų kūrinių ir sėkmingai tęsia savo pasirodymus neabejingiems klausytojams.

2017 m. rugpjūčio mėn. **Shooros dukra** sėkmingai pasirodė hipių kultūros festivalyje

2018 m. grupė **Shooros dukra** pasirodo muzikos festivalyje Be2gether.

2018 m. muzikos klubo „Tamsta“ rengiamo naujų grupių konkurso „Garažas“ pusfinalio nugalėtojai

2018 m. muzikos klubo „Tamsta“ rengiamo naujų grupių konkurso „Garažas“ finalo dalyviai

Nuo 2018 m. aktyviai bendradarbiauja su naujojo lietuviško kino kūrėjais, rašo muziką kinofimams

## Kūryba
Kuria post psichodelinio roko kompozicijas, muziką naujajam lietuviškam kinui, audiokompozicijas kompiuterinėms platformoms. Kūriniuose vyrauja šiuolaikinės naujosios muzikos temos, laikmečio egzistencinės problemos, postindustrinės populiariosios kultūros idėjos, schematizuotos roko muzikos kompozicijos („Geras vyrutis“ 2015 m., „Teenage politics“ 2017 m. Kompozicijose vyrauja postmoderniosios muzikos tematika, dainų siužetai dažnai papildomi poetiniais teksto intarpais. Nuo 2015 m. dalyvauja muzikos festivaliuose Lietuvoje; nuo 2015 m. surengė keletą solinių ir grupinių koncertų (Vilnius, Kaunas, Klaipėda. Aktyviai kuria ir rengia pasirodymus Lietuvos bei užsienio klausytojams.

Grupė **Shooros dukra** priklauso įrašų leidybos kompanijai **Hail, Caesar**

## Sudėtis
**Julius Palavinskas** (2015 –) – kompozicija, mušamieji, bosinė gitara, programavimas;

**Bartas Česnavičius** (2015 –) – vokalas, gitaros, programavimas;

Modestas Baranskas (2018–2019) – bosinė gitara;

Titas Mackevičius (2015–2017) – ritmo gitara;

Jorius Elenbergas (2015–2018) – pritariantis vokalas, boso gitara;

„Shooros dukra“ įvairiose internetinėse platformose išleido:
* SHDK (2019)

## Šaltiniai
HK Vitebsk

**HK Vitebsk** – Baltarusijos ledo ritulio klubas iš Vitebsko, šiuo metu žaidžiantis BHL lygoje. Namų rungtynes žaidžia Vitebsko žiemos sporto rūmuose, telpa 2000 žiūrovų. Įkurtas 2000 m.
Junost Minsk

**Junost Minsk** – Baltarusijos ledo ritulio klubas iš Minsko, šiuo metu žaidžiantis BHL lygoje. Namų rungtynes žaidžia Chizhovka Arena, telpa 8807 žiūrovų. Įkurtas 1991 m.

Junost Minsk klubas yra septyniskart Baltarusijos ledo ritulio lygos čempionas (2003/2004, 2004/2005, 2005/2006, 2008/2009, 2009/2010, 2010/2011, 2015/2016). Komanda 2012/13 m. sezone žaidė Rusijos ''Supreme'' ledo ritulio lygoje, tais metais užleisdama BHL čempionatą rezervinei komandai.

## Sudėtis
Rocket Man

**„Rocket Man (I Think It's Going to Be a Long, Long Time)“** – daina, kurią parašė Eltonas Džonas ir jo kolega, dainų tekstų autorius Bernis Taupinas. Daina pasirodė Eltono 1972 m. albume „Honky Château“ ir tapo hitu, užėmusiu 2-ą vietą Jungtinėje Karalystėje ir 6-tą JAV. Ši daina yra pastoviai atliekama Eltono koncertuose.

2018 m. spalio 5 d. daina tapo auksine Anglijoje, po to kai ši daina internete buvo parsiųsta daugiau kaip 400 000 kartų. JAV ji tapo keliskart platinine. „Rolling Stone“ žurnalas šiai dainai skyrė 245-tą vietą visų laikų geriausių 500 dainų sąraše. 2017 m. buvo išleistas ir oficialus muzikinis video klipas YouTube platformoje.

## Reikšmė
Daina buvo įkvėpta „The Rocket Man“ trumpos istorijos, pasirodžiusios žurnale „The Illustrated Man“, taip pat David Bowie dainos „Space Oddity“, išleistos 1969 m. (įdomu tai, kad abi dainas prodiusavo Gus Dudgeon), nors Elizabeth Rosenthal knygoje „His Song: The Musical Journey of Elton John“ teigiama, kad dainos idėja kilo po to kai tekstų autorius Bernie Taupinas stebėjo skriejančias žvaigždes (arba lekiantį lėktuvą).

Joje dainuojama apie astronauto jausmus, kuriam tenka palikti savo šeimą, kad atliktų jam pavestą darbą. Bernie dainai parašo tokius žodžius: "*She packed my bags last night, pre-flight. Zero hour: 9 a.m. And I'm gonna be high as a kite by then.*", kadangi į kosmonautus nebėra žiūrima kaip į herojus, verčiau kaip į kasdienę pareigą atliekančius darbuotojus. Tai baladė, atliekama pianinu, atmosferą išryškinančiu sintezatoriumi bei slaidine gitara.

## Nuorodos

* Oficialus muzikinis vaizdo klipas
* Dainos žodžiai
Luknelis (Utenos r.)

**Luknelis** – ežeras Lietuvoje, Utenos rajone, 7,5 km į šiaurę nuo Utenos. Ežero ilgis iš šiaurės vakarų į pietryčius – 0,2 km, plotis – iki 0,07 km. Altitudė 93,6 m. Krantai žemi, plačiai užpelkėję. Pakrantėse plyti pievos ir dirbami laukai, tik pietrytinėje pakrantėje auga miškas. Šiaurine pelkėta pakrante prateka Davilos upelis (Lukno ežero intakas), su kuriuo protaka jungiasi Luknelio ežeras. Prie ežero įsikūrę Luknių ir Mieleikių kaimai.

## Šaltiniai
Tuukka Rask

**Tuka Raskas** () – Suomijos ledo ritulininkas, žaidžiantis Bostono „Bruins“ klube, NHL lygoje. Rungtyniauja vartininko pozicijoje. 2005 m. Raskas į NHL buvo pakviestas 21-uoju šaukimu Toronto „Maple Leafs“, vėliau buvo įkeistas į Bruins vartininką Andrew Raycroft. Brolis Jonas – taip pat ledo ritulininkas, rungtyniauja Suomijoje.

Kartu su Suomijos rinktine tapo bronzos medalio laimėtojais 2014 m. žiemos olimpinėse žaidynėse Sočyje.

## Karjera

*  Ilves (2003–2007)
*  Boston Bruins (2007–)
*  Providence Bruins (2007–2009)
*  HC Pilzno 1929 (2009)
Kalconė

**Kalconė** () – itališkas krosnyje iškeptas picos kepinys su sūriu bei įvairiais ingredientais. Kepinio istorija prasidėjo Neapolyje XVIII a. Tipiška *calzone* gaminama iš sūdytos tešlos, įdarytos sūriu, saliamiu, kumpiu, kiaušiniais ir kepama sulenkta krosnyje.

Italijoje *calzone* gaminamas sumuštinių dydžio ir pardavinėjamas gatvės užeigose, nes šiuos kepinius patogu valgyti stovint ar einant. Šitaip keptos *calzone* versijos yra įprastai įdarytos sūriu ir kumpiu bei vadinamos *panzerotti*.

Nuo XX a. 7-ojo dešimtmečio Italijoje *calzone* buvo vertinami geriau išlaikantys šilumą nei kitos picos užsisakant į namus. Tuo pačiu šios rūšies picos užima mažiau vietos ir ilgiau išlaiko šilumą.

## Šaltiniai